CHO บวกแรงกว่า 4% หลังเซ็นเมล์ NGV เตรียมส่งมอบ 100 คันแรกต้นปีหน้า
CHO บวกแรงกว่า 4% หลังเซ็นเมล์ NGV เตรียมส่งมอบ 100 คันแรกต้นปีหน้า ล่าสุด ณ เวลา 10.37 น. อยู่ที่ 1.84 บาท บวก 0.08 บาท หรือ 4.55% สูงสุดที่ 1.88 บาท ต่ำสุดที่ 1.81 บาท ด้วยมูลค่าซื้อขาย 22.14 ล้านบาท
27 ธ.ค. 2560

ผู้สื่อข่าวรายงานว่า ราคาหุ้น บริษัท ช ทวี จำกัด (มหาชน) หรือ CHO ล่าสุด ณ เวลา 10.37 น. อยู่ที่ 1.84 บาท บวก 0.08 บาท หรือ 4.55% สูงสุดที่ 1.88 บาท ต่ำสุดที่ 1.81 บาท ด้วยมูลค่าซื้อขาย 22.14 ล้านบาท

ทั้งนี้ ราคาหุ้น CHO ปรับตัวขึ้นหลังวันนี้ (27 ธ.ค.) กลุ่มร่วมงานระหว่าง CHO และบริษัท สแกนอินเตอร์ จำกัด (มหาชน) หรือ SCN ลงนามในสัญญาการซื้อขายรถโดยสารปรับอากาศใช้เชื้อเพลิงก๊าซธรรมชาติ (NGV) พร้อมซ่อมแซมและบำรุงรถโดยสาร จำนวน 489 คัน กับองค์การขนส่งมวลชนกรุงเทพ (ขสมก.)
โดยกลุ่มร่วมงาน SCN-CHO เข้าเซ็นสัญญาขสมก.คว้างานรถเมล์ NGV จำนวน 489 คัน ในช่วงเช้าวันนี้ มีมูลค่าโครงการประมาณ 4,261 ล้านบาท โดยมั่นใจว่าจะส่งมอบงานล็อตแรกจำนวน 100 คัน ภายในเดือนมี.ค.61 และจะส่งมอบได้ครบตามสัญญาภายในเดือนมิ.ย.61